stanford-oval/wikipedia huggingface dataset:
สโมสรฟุตบอลทอตนัมฮอตสเปอร์ในฤดูกาล 2017–18
การแข่งขัน > ยูฟ่าแชมเปียนส์ลีก > รอบ 16 ทีมสุดท้าย

บทความหลัก: ยูฟ่าแชมเปียนส์ลีก ฤดูกาล 2017–18 รอบแพ้คัดออก
| 0 | 1 | 2 | 3 | 4 |
| --- | --- | --- | --- | --- |
| 13 กุมภาพันธ์ ค.ศ. 2018 เลกแรก | ยูเวนตุส  | 2–2 |  ทอตนัม ฮอตสเปอร์ | ตูริน, อิตาลี |
| 20:45 CET (UTC+01:00) 02:45 เวลาไทย | อีกวาอิน  2', 9' (ลูกโทษ),  60'   เบนาตียา  45'   แบนตานคูร์  80' | รายงาน | เดวีส์  8'   เคน  35'   โอรีเย  47'   เอริกเซน  71' | สนามกีฬา: อัลลีอันซ์ สเตเดียม ผู้ชมในสนาม: 41,232 คน ผู้ตัดสิน: เฟลิกซ์ บรึช (เยอรมนี) |
| 0 | 1 | 2 | 3 | 4 |
| --- | --- | --- | --- | --- |
| 7 มีนาคม ค.ศ. 2018 เลกที่สอง | ทอตนัม ฮอตสเปอร์  | 1–2  (3–4 ผลประตูรวม) |  ยูเวนตุส | เวมบลีย์, ลอนดอน |
| 20:45 CET (UTC+01:00) 02:45 เวลาไทย | เฟอร์โตงเงิน  28'   ซน  39'   แอลลี  56'   แดมเบเล  88' | รายงาน | อเล็กซ์ ซังดรู  35'   เพียนิช  44'   เบนาตียา  49'   กีเอลลีนี  53'   อีกวาอิน  64'   ดีบาลา  67' | สนามกีฬา: สนามกีฬาเวมบลีย์ ผู้ชมในสนาม: 84,010 คน ผู้ตัดสิน: ชือมอน มาร์ซีเนียค (โปแลนด์) |
สถิติ > ผู้เล่นที่ทำประตูสูงสุด

รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.
|  Rnk  |  Pos  |  No>   | ผู้เล่น | พรีเมียร์ลีก | เอฟเอคัพ | อีเอฟแอลคัพ | แชมเปียนส์ลีก | ทั้งหมด |
| --- | --- | --- | --- | --- | --- | --- | --- | --- |
| 1 | FW | 10 |  แฮร์รี เคน | 30 | 4 | 0 | 7 | 41 |
| 2 | FW | 7 |  ซน ฮึง-มิน | 12 | 2 | 0 | 4 | 18 |
| 3 | MF | 23 |  คริสเตียน เอริกเซน | 10 | 2 | 0 | 2 | 14 |
| 3 | MF | 20 |  เดลี แอลลี | 9 | 1 | 2 | 2 | 14 |
| 5 | FW | 18 |  เฟร์นันโด ยอเรนเต | 1 | 3 | 0 | 1 | 5 |
| 6 | MF | 11 |  เอริก ลาเมลา | 2 | 2 | 0 | 0 | 4 |
| 7 | MF | 17 |  มูซา ซีซอโก | 1 | 0 | 1 | 0 | 2 |
| 7 | DF | 33 |  เบน เดวีส์ | 2 | 0 | 0 | 0 | 2 |
| 7 | DF | 24 |  แซร์ฌ โอรีเย | 2 | 0 | 0 | 0 | 2 |
| 10 | DF | 5 |  ยัน เฟอร์โตงเงิน | 0 | 1 | 0 | 0 | 1 |
| 10 | MF | 12 |  วิกเตอร์ วานยามา | 1 | 0 | 0 | 0 | 1 |
| 10 | MF | 14 |  ฌอร์ฌ-เกแว็ง เอ็นกูดู | 0 | 0 | 0 | 1 | 1 |
| 10 | FW | 27 |  ลูกัส มูรา | 0 | 1 | 0 | 0 | 1 |
| 10 | DF | 37 |  ไคล์ วอล์กเกอร์-ปีเตอส์ | 0 | 1 | 0 | 0 | 1 |
| เข้าประตูตัวเอง | เข้าประตูตัวเอง | เข้าประตูตัวเอง | เข้าประตูตัวเอง | 4 | 1 | 0 | 1 | 6 |
| ทั้งหมด | ทั้งหมด | ทั้งหมด | ทั้งหมด | 74 | 18 | 3 | 18 | 113 |
ปรับปรุงข้อมูลล่าสุด: 13 พฤษภาคม ค.ศ. 2018

อ้างอิง: Tottenham Hotspur F.C.
สถิติ > คลีนชีตส์

รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.
|  Rnk  |  No>   | ผู้เล่น | พรีเมียร์ลีก | เอฟเอคัพ | อีเอฟแอลคัพ | แชมเปียนส์ลีก | ทั้งหมด |
| --- | --- | --- | --- | --- | --- | --- | --- |
| 1 | 1 |  อูว์โก โยริส | 13 | 0 | 0 | 1 | 14 |
| 2 | 13 |  มีเชล ฟอร์ม | 0 | 3 | 1 | 1 | 5 |
| 3 | 22 |  เปาโล กัซซานีกา | 1 | 0 | 0 | 0 | 1 |

ปรับปรุงข้อมูลล่าสุด: 9 พฤษภาคม ค.ศ. 2018

อ้างอิง: Tottenham Hotspur F.C.
จักรพรรดิซา ล็อง

ซา ล็อง (เวียดนาม: Gia Long, 嘉隆) ตรงกับเอกสารไทยเรียกว่า พระเจ้าเวียดนามยาลอง มีพระนามาภิไธยเดิมว่า เหงียน ฟุก อั๊ญ (Nguyễn Phúc Ánh, 阮福暎) ตรงกับเอกสารไทยว่า เหงี่วงเพือกอั๋น นอกจากนี้ยังเป็นที่รู้จักในพระนาม องเชียงสือ หรือ เจ้าอนัมก๊ก ตามพงศาวดารไทย (8 กุมภาพันธ์ 2305-3 กุมภาพันธ์ 2363) ปฐมจักรพรรดิแห่งราชวงศ์เหงียน ราชวงศ์สุดท้ายของเวียดนาม
พระราชประวัติ > วัยเยาว์

จักรพรรดิซา ล็องประสูติเมื่อปี ค.ศ. 1762 พระนามเดิมว่า เหงียน ฟุก อั๊ญ (Nguyễn Phúc Ánh, 阮福暎) เป็นบุตรชายคนที่สามของเหงียน ฟุก ลวน (Nguyễn Phúc Luân, 阮福㫻) เอกสารไทยเรียกองคางเบือง (Ông Khương Vương, 翁康王) กับเหงียน ถิ ฮหว่าน (Nguyễn Thị Hoàn, 阮氏環) เอกสารไทยเรียกนางเหงวี่งคางว่างโหว่ (Nguyễn Khang hoàng hậu, 阮康皇后) ซึ่งเหงียน ฟุก ลวนนั้นเป็นบุตรชายของเหงียน ฟุก ควั้ต (Nguyễn Phúc Khoát, 阮福濶) ซึ่งดำรงตำแหน่งเป็น จั๊วเหงียน (Chúa Nguyễn, 主阮) หรือเจ้าญวนใต้ตระกูลเหงียน ปกครองเวียดนามภาคกลางและภาคใต้จากเมืองฟู้ซวน (Phú Xuân, 富春 เมืองเว้ในปัจจุบัน) โดยขึ้นกับ ฮว่างเด๊ ราชวงศ์เลที่เมืองฮานอยแต่เพียงในนามเท่านั้น เหงียนฟุกควั้ตหมายมั่นจะให้เหงียนฟุกลวนบุตรชายของตนสืบทอดตำแหน่งจั้วเหงียนต่อไป แต่ทว่าเมื่อเหงียนฟุกควั้ตถึงแก่อสัญกรรมลงในค.ศ. 1765 ขุนนางชื่อว่าเจือง ฟุก ลวน (Trương Phúc Loan, 張福巒) ได้ยกน้องชายของเหงียน ฟุก ควั้ต คือเหงียน ฟุก ถ่วน (Nguyễn Phúc Thuần, 阮福淳) ขึ้นดำรงตำแหน่ง จั๊วเหงียน แทนที่จะเป็นเหงียนฟุกลวนบุตรชายของเหงียน ฟุก ควั้ต เหงียน ฟุก ลวนจึงต้องโทษทางการเมืองถูกจองจำและเสียชีวิตในปีเดียวกัน เหงียน ฟุก อั๊ญจึงจำต้องกำพร้าบิดาตั้งแต่อายุสามปี
การปกครองของ จั๊วเหงียน เหงียน ฟุก ถ่วน และเจือง ฟุก ล้วนนั้นเต็มไปด้วยการฉ้อราชย์บังหลวง ประชาชนชาวเวียดนามใต้ล้วนความเดือดร้อน จนนำไปสู่กบฏเต็ยเซิน (Tây Sơn, 西山) ใน ค.ศ. 1774 เหงียน ญัก (Nguyễn Nhạc, 阮岳) ผู้นำกบฏเต็ยเซินยกทัพเข้ายึดนครฟู้ซวนได้สำเร็จ สมาชิกตระกูลเหงียนรวมทั้งเหงียน ฟุก อั๊ญหลบหนีไปทางใต้ไปยังเมืองซาดิ่ญ (Gia Định, 嘉定 เมืองไซ่ง่อนในปัจจุบัน) พร้อมกับ จั๊วเหงียน เหงียน ฟุก ถ่วน
สองปีต่อมาใน ค.ศ. 1777 เหงียนเหวะ (Nguyễn Huệ, 阮惠) ซึ่งเป็นน้องชายของเหงียน ญัก ยกทัพนำกบฏเต็ยเซินติดตามตระกูลเหงียนลงมาจนถึงเมืองซาดิ่ญ และสามารถยึดเมืองซาดิ่ญได้ จั๊วเหงียน เหงียน ฟุก ถ่วน และสมาชิกตระกูลเหงียนเกือบทั้งหมดถูกทัพของเหงียน เหวะสังหารรวมไปถึงพี่ชายของเหงียน ฟุก อั๊ญ เหงียน ฟุก อั๊ญสามารถหลบหนีออกมาจากเมืองซาดิ่ญได้ในขณะนั้นอายุ 15 ปี
พระราชประวัติ > ปกครองเมืองไซ่ง่อนในช่วงแรก

หลังจากที่สมาชิกตระกูลเหงียนที่เป็นผู้ชายถูกสังหารไปจนเกือบหมดที่เมืองซาดิ่ญ ทำให้องเชียงสือกลายเป็นสมาชิกตระกูลเหงียนที่อาวุโสที่สุดที่ยังคงเหลือรอดชีวิตอยู่ องเชียงสือพร้อมกับน้องชายคือเหงียน ฟุก มัน (Nguyễn Phúc Mân, 阮福旻) หลบหนีไปยังเมืองห่าเตียน (เมืองบันทายมาศ) อย่างไรก็ตามกบฏเต็ยเซินครองเมืองไซ่ง่อนได้เพียงไม่นาน โด๋ ทัญ เญิน (Đỗ Thanh Nhơn, 杜清仁) ได้ยกกองทัพดงเซิน (Đông Sơn, 東山) เข้าช่วยเหลือฝ่ายตระกูลเหงียน เข้ายึดนครไซ่ง่อนซาดิ่ญคืนจากกบฎเต็ยเซินได้สำเร็จใน ค.ศ. 1778 องเชียงสือเดินทางกลับเข้าเมืองซาดิ่ญเป็นผู้นำของตระกูลเหงียนในการต่อสู้เพื่อคืนอำนาจจากกบฎเต็ยเซิน
ใน ค.ศ. 1780 เหงียน ฟุก อั๊ญ ประกาศตนเป็น จั๊วเหงียน เจ้าญวนใต้ และในปีเดียวกัน นางต๊ง ฟุก ถิ ลาน (Tống Phúc thị Lan, 宋福氏蘭) ภรรยาของเหงียน ฟุก อั๊ญ ให้กำเนิดบุตรชายคนแรกชื่อว่า เหงียน ฟุก กั๋ญ (Nguyễn Phúc Cảnh, 阮福景)
ใน ค.ศ. 1781 องเชียงสือแกล้งป่วย หลอกล่อให้โด๋ ทัญ เญินมาพบยังที่พักของตน เมื่อโด๋ ทัญ เญินมาพบแล้ว เหงียน ฟุก อั๊ญให้ทหารสังหารโด๋ ทัญ เญิน ด้วยเหตุผลที่ไม่ปรากฏในประวัติศาสตร์ นักประวัติศาสตร์สันนิษฐานว่าโด๋ ทัญ เญินผู้มีชัยชนะเหนือกบฎเต็ยเซินที่เมืองซาดิ่ญอาจเปรียบเสมือนเป็นหอกข้างแคร่สำหรับเหงียน ฟุก อั๊ญ การสังหารโด๋ ทัญ เญินทำให้ฝ่ายตระกูลเหงียนสูญเสียขุนพลผู้มีความสามารถ เปิดโอกาสให้กบฏเต็ยเซินเข้ายึดครองเมืองซาดิ่ญอีกครั้ง
เมื่อเสียเมืองซาดิ่ญให้แก่เต็ยเซินอีกครั้ง เหงียน ฟุก อั๊ญจึงหลบหนีไปยังเกาะฟู้โกว๊ก (Phú Quốc) เจิว วัน เตี๋ยป (Châu Văn Tiếp, 朱文接) ยกทัพยึดเมืองซาดิ่ญมาจากเต็ยเซินและมอบให้แก่เหงียน ฟุก อั๊ญ เหงียน ฟุก อั๊ญกลับเข้าเมืองซาดิ่ญเป็นครั้งที่สามและอยู่ได้เพียงไม่ถึงปีกบฎเต็ยเซินยึดเมืองซาดิ่ญไปได้อีกครั้ง เหงียน ฟุก มันน้องชายของเหงียน ฟุก อั๊ญถูกสังหาร เหงียน ฟุก อั๊ญ และเจิว วัน เตี๋ยปหลบหนีไปยังเกาะฟู้โกว๊ก แต่ทว่าทัพของกบฎเต็ยเซินติดตามมาจนถึงเกาะ ทำให้เหงียน ฟุก อั๊ญต้องหลบหนีต่อไปยังเกาะรง (Koh Rong จังหวัดสีหนุวิลล์ในปัจจุบัน) จนกระทั่งพระยาชลบุรีออกตระเวนสลัดพบกับองเชียงสือที่เกาะกระบือ พระยาชลบุรีได้เชื้อเชิญให้องเชียงสือเข้ามาขอพึ่งพระบรมโพธิสมภารพระบาทสมเด็จพระพุทธยอดฟ้าจุฬาโลก เหงียน ฟุก อั๊ญพร้อมกับมารดา ภรรยา ครอบครัว และเจิว วัน เตี๋ยปจึงเดินทางมาถึงยังกรุงรัตนโกสินทร์ในที่สุด
พระราชประวัติ > ปกครองเมืองไซ่ง่อนในช่วงหลัง

หลังจากที่ยึดคืนการควบคุมซา ดิงห์ (หรือไซ่ง่อน) ได้แล้ว, เหงียนฟุคอันห์ได้จัดระเบียบกองทัพใหม่และปรับปรุงกำแพงปราการ กองทัพเรือฝรั่งเศสซึ่งนำโดยบาทหลวงปิโน เดอ บีฮานและเหงียนฟุคขันธ์ได้มาถึงไซ่ง่อนในปี 1789 ดังนั้น เหงียนฟุคอันห์จึงมีทั้งกองทัพเรือฝรั่งเศสและพลเรือฝรั่งเศสในความดูแลของเขา สถาปนิกฝรั่งเศส โอลิเวียร์ เดอ ปูยมาเนล ได้ออกแบบและสร้างกำแพงปราการไซ่ง่อนในสไตล์ของปราการยุโรปและสอนคนเวียดนามเกี่ยวกับการสร้างเรือปืนในแบบตะวันตก ขณะที่เหงียนฟุคอันห์ได้เฝ้าดูการก่อสร้างเรือในแบบตะวันตกด้วยตนเอง
ใน ค.ศ. 1792 พระจักรพรรดิกวาง จุง หรือเหงียน เหวะแห่งราชวงศ์วงศ์เต็ยเซินสวรรคต โอรสของจักรพรรดิกวาง จุงขึ้นครองราชย์สมบัติต่อมาเป็นจักรพรรดิเหงียน กวาง ตว๋าน (Nguyễn Quang Toản, 阮光纘) ซึ่งมีพระชนมมายุเพียงแค่สิบชันษา ทำให้ราชวงศ์เต็ยเซินอ่อนแอลง เหงียนฟุกอั๊ญมอบหมายให้เหงียน ฟุก กั๋ญบุตรชายของตนยกทัพผสมเวียดนามและฝรั่งเศสเข้ารุกรานเมืองกวีเญินอันเป็นราชธานีของราชวงศ์เต็ยเซิน โดยอาศัยลมในฤดูมรสุมช่วยพลักดันให้ทัพเรือของฝ่ายตระกูลเหงียนเข้าโจมตีเมืองกวีเญิน
ใน ค.ศ. 1794 เหงียน ฟุก อั๊ญมีคำสั่งให้เดอปีมาเนลสร้างป้อมปราการขึ้นที่เมืองเซียนคั้ญ (Diên Khánh) ใกล้กับเมืองกวีเญินไว้สำหรับเป็นที่พักทัพเรือของฝ่ายเหงียนเพื่อที่ไม่ต้องยกทัพเรือกลับเมืองไซ่ง่อนเมื่อหมดฤดูมรสุม ในระหว่างการโจมตีเมืองกวีเญินในปี ค.ศ. 1799 บาทหลวงปิโญ เดอ เบแอน ได้ล้มป่วยเสียชีวิตลง สร้างความเศร้าโศกแก่เหงียน ฟุก อั๊ญอย่างมากเนื่องจากบาทหลวงปีโญทำคุณประโยชน์ให้แก่ฝ่ายตระกูลเหงียนไว้นานับประการ
ใน ค.ศ. 1800 เหงียน ฟุก กั๋ญผู้เป็นบุตรชายสามารถเข้ายึดเมืองกวีเญินอันเป็นราชธานีของราชวงศ์เต็ยเซินได้ และในปีต่อมาใน ค.ศ. 1801 เหงียน ฟุก อั๊ญเข้ายึดเมืองฟู้ซวนอันเป็นเมืองเกิดของตนเองได้สำเร็จ จักรพรรดิเหงียนกวางตว๋านเสด็จหนีไปยังเมืองทังล็อง นับตั้งแต่อายุ 15 ปี ที่เหงียน ฟุก อั๊ญเดินทางหลบหนีออกจากเมืองฟู้ซวน จนสามารถกลับเข้ามายังเมืองฟู้ซวนได้อีกครั้งเมื่ออายุ 39 ปี
เหงียน ฟุก อั๊ญปราบดาภิเษกตนเองขึ้นเป็น ฮว่างเด๊ หรือ พระจักรพรรดิ เป็นปฐมจักรพรรดิแห่งราชวงศ์เหงียนที่เมืองฟู้ซวน ประกาศใช้รัชศก "ซา ล็อง" (Gia Long, 嘉隆) มาจากชื่อเมืองสองเมืองได้แก่ เมืองซาดิ่ญ (ไซ่ง่อน) และเมืองทังล็อง (ฮานอย) มีความหมายว่ารวมแผ่นดินเวียดนามตั้งแต่เหนือจรดใต้ไว้เป็นปึกแผ่นเดียวกัน ท่ามกลางความสำเร็จเหล่านี้ เหงียน ฟุก กั๋ญ พระโอรสของพระจักรพรรดิซา ล็อง ประชวรสิ้นพระชนม์ด้วยโรคฝีดาษในปีเดียวกัน ปีต่อมาใน ค.ศ. 1802 จักรพรรดิซา ล็องทรงยกทัพขึ้นทางเหนือเข้ายึดเมืองทังล็องได้ และปลงพระชนม์พระจักรพรรดิเหงียนกวางตว๋านแห่งราชวงศ์เต็ยเซิน เป็นการสิ้นสุดการกบฎเต็ยเซินและราชวงศ์เต็ยเซินลงไปในที่สุด จักรพรรดิซา ล็องทรงรับเจ้าหญิงเล หง็อก บิ่ญ (Lê Ngọc Bình, 黎玉萍) พระธิดาในจักรพรรดิเล เหียน ตง (Lê Hiển Tông, 黎顯宗) มาเป็นพระชายา
ในช่วงที่เหงียน ฟุก อั๊ญปกครองเมืองไซ่ง่อน ได้แต่งต้นไม้เงินต้นไม้ทองไปถวายพระบาทสมเด็จพระพุทธยอดฟ้าจุฬาโลกฯ เป็นจำนวนห้าครั้ง ได้แก่ พ.ศ. 2331, 2333, 2336, 2338 และ 2340
แหล่งข้อมูลอื่น

สุเจน กรรพฤทธิ์. (2562, มกราคม). ไม่เต็มพระทัยไปสยามแต่ต้องไป “องเชียงสือ” ในหลักฐานเวียดนาม. ศิลปวัฒนธรรม 40(3): 64-79.
สุเจน กรรพฤทธิ์. (2560). ความสัมพันธ์เวียดนาม-สยามในเอกสารยุคต้นราชวงศ์เหงวียน ปลายศตวรรษที่ 18 ถึงต้นศตวรรษที่ 19. วิทยานิพนธ์ อ.ม. (ประวัติศาสตร์). กรุงเทพฯ: ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย. ถ่ายเอกสาร.
| ก่อนหน้า |  | จักรพรรดิซา ล็อง |  | ถัดไป |
| --- | --- | --- | --- | --- |
| สถาปนาราชวงศ์ |  | สมเด็จพระจักรพรรดิแห่งเวียดนาม (เหงียน)   (ค.ศ. 1802 – 1820) |  | สมเด็จพระจักรพรรดิมิญ หมั่ง |
| ด ค กจักรพรรดิราชวงศ์เหงียน |
| --- | --- |
 ซา ล็อง  มิญ หมั่ง  เถี่ยว จิ  ตึ ดึ๊ก  สุก ดึ๊ก  เหียป ฮหว่า  เกี๊ยน ฟุก  ห่าม งี  ด่ง คั้ญ  ถั่ญ ท้าย  ซวี เติน  ขาย ดิ่ญ  บ๋าว ดั่ย 
องเชียงสือกำลังเข้าเฝ้าพระบาทสมเด็จพระพุทธยอดฟ้าจุฬาโลกมหาราช ณ พระที่นั่งอมรินทรวินิจฉัย ผลงานภาพประกอบโคลงพระราชพงศาวดาร ฝีมือของพระวิทยประจง (จ่าง โชติจิตรกะ)
แผนที่เวียดนามประมาณค.ศ. 1790 แบ่งออกเป็นสามส่วน เวียดนามตอนเหนือมีเหงียนเหวะหรือพระจักรพรรดิกวางจุงปกครอง เวียดนามภาคกลางมีเหงียน ญัคหรือจักรพรรดิไท้ ดึ๊กปกครอง ส่วนเวียดนามภาคใต้มีองเชียงสือปกครอง
วิทยาศาสตร์การกีฬา

วิทยาศาสตร์การกีฬา (อังกฤษ: Sport science) เป็นศาสตร์ที่ว่าด้วยความรู้ที่ได้จากการศึกษาค้นคว้าถึงผลของการมีส่วนร่วมในการเล่นกีฬาหรือการออกกำลังกายในกิจกรรมต่าง ๆ โดยประยุกต์ใช้หลักการทางวิทยาศาสตร์ร่วมกับเทคนิคเฉพาะทาง เพื่อพัฒนาศักยภาพร่างกายของนักกีฬา ให้สามารถเล่นกีฬาได้อย่างมีประสิทธิภาพ โดยอาศัยหลักวิชาทางด้านสรีรวิทยา จิตวิทยา สังคมวิทยา หรืออื่น ๆ ดังนั้นวิทยาศาสตร์การกีฬาจึงเป็นการรวมวิชาต่าง ๆมากมายหรือที่เรียกว่า สหวิทยาการ ที่มีเนื้อหารสาระครอบคลุมในสาขาวิชาต่าง ๆ เช่น สรีรวิทยาการกีฬา จิตวิทยาการกีฬา สังคมวิทยาการกีฬา เวชศาสตร์การกีฬา โภชนาการการกีฬา เทคโนโลยีการกีฬา วิทยวิธีทางกีฬา วิทยาการการจัดการการกีฬา อื่น ๆ
วิทยาศาสตร์การกีฬาเป็นวิทยาศาสตร์ประยุกต์ โดยนำหลักวิชาต่าง ๆ เช่นกายวิภาคศาสตร์ สรีรวิทยาการออกกำลังกาย การแพทย์ โภชนาการ จิตวิทยา วิทยาศาสตร์การเทคโนโลยีต่างๆ มาประยุกต์ใช้ในการออกกำลังกาย การฝึกซ้อมกีฬา การแข่งขันกีฬา ตลอดจนการดูแลสุขภาพร่างกายอย่างเป็นขั้นตอน
หลักสูตรการศึกษาในประเทศไทย

สาขาวิทยาศาสตร์การกีฬาในระดับบัณฑิตศึกษา เป็นการสร้างโอกาสให้กับผู้ที่สนใจให้กีฬาเฉพาะทางหรือการออกกำลังกายเฉพาะทาง โดยหลักสูตรปริญญาโทส่วนใหญ่จะรวมทั้งการเรียนทั่วไปและการทำวิจัย โดยเนื้อหาที่เรียนจะรวมถึงวิชาสรีรวิทยา, จิตวิทยา, กิจกรรมกลางแจ้งหรือการฝึกสอน และการสร้างพัฒนาการ เพื่อให้ได้รับความรู้ความเข้าใจที่เจาะลึกขึ้นทั้งภาคทฤษฎีและภาคปฏิบัติ พร้อมกับพัฒนาทักษะในการทำวิจัย และเมื่อเรียนจบก็สามารถทำงานในสาขาที่เกี่ยวข้องกับกีฬา, สุขภาพและสมรรถภาพทางกาย จนถึงการศึกษาต่อในระดับปริญญาเอก การศึกษาด้านวิทยาศาสตร์การกีฬาในประเทศไทยมีเปิดสอนหลายสถาบัน ได้แก่
คณะวิทยาศาสตร์การกีฬา จุฬาลงกรณ์มหาวิทยาลัย
สำนักวิชาวิทยาศาสตร์สุขภาพ มหาวิทยาลัยแม่ฟ้าหลวง
คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ (วิทยาเขตกำแพงแสน)
คณะวิทยาการสุขภาพและการกีฬา มหาวิทยาลัยทักษิณ
วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล
คณะวิทยาศาสตร์การกีฬา มหาวิทยาลัยบูรพา
มหาวิทยาลัยการกีฬาแห่งชาติ
คณะสหเวชศาสตร์ มหาวิทยาลัยธรรมศาสตร์ สาขาวิชาวิทยาศาสตร์การกีฬาและการออกกำลังกาย
คณะพลศึกษา มหาวิทยาลัยศรีนครินทรวิโรฒ
สำนักวิชาวิทยาศาสตร์ มหาวิทยาลัยเทคโนโลยีสุรนารี สาขาวิชาวิทยาศาสตร์การกีฬา
คณะสหวิทยาการ มหาวิทยาลัยขอนแก่น (วิทยาเขตหนองคาย) สาขาวิชาวิทยาศาสตร์การกีฬา นวัตกรรมและสุขภาพ
คณะศึกษาศาสตร์ มหาวิทยาลัยมหาสารคาม ภาควิชาวิทยาศาสตร์สุขภาพและการกีฬา สาขาวิชาวิทยาศาสตร์การกีฬา
คณะวิทยาศาสตร์และเทคโนโลยี มหาวิทยาลัยราชภัฏเลย สาขาวิชาวิทยาศาสตร์การกีฬาและการออกกำลังกาย
คณะสหเวชศาสตร์ สาขาวิทยาศาสตร์การกีฬาและการออกกำลังกาย วิทยาลัยนครราชสีมา
คณะวิทยาศาสตร์และเทคโนโลยีการกีฬา มหาวิทยาลัยกรุงเทพธนบุรี
คณะศึกษาศาสตร์ มหาวิทยาลัยศิลปากร สาขาวิชาวิทยาศาสตร์การกีฬา
คณะวิทยาศาสตร์และเทคโนโลยี มหาวิทยาลัยราชภัฏนครราชสีมา สาขาวิทยาศาสตร์การกีฬาและการออกกำลังกาย
คณะวิทยาศาสตร์ สาขาวิทยาศาสตร์การกีฬา มหาวิทยาลัยราชภัฏจันทรเกษม
คณะวิทยาศาสตร์และเทคโนโลยี สาขาวิทยาศาสตร์การกีฬาและสุขภาพ มหาวิทยาลัยราชภัฎสวนสุนันทา
คณะวิทยาศาสตร์สุขภาพ สาขาวิชาวิทยาศาสตร์การกีฬาและการออกกำลังกาย มหาวิทยาลัยคริสเตียน
สำนักวิชาแพทยศาสตร์ มหาวิทยาลัยวลัยลักษณ์ สาขาวิทยาศาสตร์การกีฬาและการออกกำลังกาย
คณะกายภาพบำบัดและเวชศาสตร์การกีฬา สาขาวิทยาศาสตร์การออกกำลังกายและสมรรถภาพทางการกีฬา มหาวิทยาลัยรังสิต
คณะสหเวชศาสตร์ สาขาวิชาวิทยาศาสตร์การกีฬาและการออกกำลังกาย วิทยาลัยนอร์ทเทิร์น
สาบเสือ

| สาบเสือ |
| --- | --- |

ใบของต้นสาบเสือ

การจำแนกชั้นทางวิทยาศาสตร์
อาณาจักร:: พืช (Plantae)
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Chromolaena
สปีชีส์:: C.  odorata
ชื่อทวินาม
Chromolaena odorata (L.) R.M. King & H. Rob

ชื่อพ้อง
 Chrysocoma maculata Vell.  Chrysocoma maculata Vell. Conc.  Chrysocoma volubilis Vell. Conc.  Eupatorium brachiatum Sw. ex Wikstr.  Eupatorium clematitis DC.  Eupatorium conyzoides Mill.  Eupatorium dichotomum Sch.Bip.  Eupatorium divergens Less.  Eupatorium floribundum Kunth  Eupatorium graciliflorum DC.  Eupatorium klattii Millsp.  Eupatorium odoratum L.  Eupatorium sabeanum Buckley  Eupatorium stigmatosum Meyen & Walp.  Osmia atriplicifolia (Vahl) Sch.Bip.  Osmia clematitis (DC.) Sch.Bip.  Osmia divergens (Less.) Sch.Bip.  Osmia floribunda (Kunth) Sch.Bip.  Osmia graciliflora (DC.) Sch.Bip.  Osmia graciliflorum (DC.) Sch.Bip.  Osmia odorata (L.) Sch.Bip. 
สาบเสือ เป็นสมุนไพรอย่างหนึ่งที่หาง่ายมากมีอยู่ทั่วไป เป็นวัชพืชที่มีสรรพคุณทางยาที่ใช้ประโยชน์ได้ดี สาบเสือเป็นดรรชนีชี้วัดอุณหภูมิความแห้งแล้งของอากาศ เพราะหากอากาศไม่แล้งต้นสาบเสือก็จะไม่ออกดอก สาเหตุที่ได้ชื่อว่า สาบเสือ เพราะว่าดอกมีกลิ่นสาบ ไม่มีกลิ่นหอมเหมือนดอกไม้ทั่วไป มนุษย์โบราณเวลาหนีสัตว์ร้ายอื่นเข้าดงสาบเสือจะปลอดภัย เพราะสัตว์อื่นนั้นจะไม่ได้กลิ่นมนุษย์
ชื่ออื่นๆ

ชื่อสามัญในแต่ละท้องถิ่นอาจแตกต่างกัน และรวมถึง: ชาผักกราด, ชายปูกอ, ชิโป่กุ้ย, เซโพกุ้ย, เพียวชี่แก (กะเหรี่ยง - แม่ฮ่องสอน), โบโซ, บ้านราง, เบญจมาศผักกราด, ผักกราดบ้านราง, ผักกราดบ้านหาง (ราชบุรี), ฝรั่งรักที่, ฝรั่งโฮ, ผาตั้ง, มณฑล (เพชรบูรณ์), มุ่งกระต่าย, อีซุนเทิน (สุราษฎร์ธานี), รำคอย (ระนอง), หญ้าขาพัง, หญ้าดงราง, หญ้าดอกขาว, หญ้าพระศรีไอศวรรย์, หญ้าฝรั่งเศส, หญ้าม่วงไหว, หญ้าแมงไหว, หญ้าม่วงไง, หญ้าม่วงฮ้าง, หญ้าลาวฮ้าง, หญ้าลืมเมือง, หญ้ากลิ่นแรง, หนองสังปรง - หนองเสนปรง, หมาหลง, หญ้าเสือหมอบ, หญ้าปูนขาว และ อีเท็น
ถิ่นกำเนิด

สาบเสือ เป็นวัชพืชที่มีถิ่นกำเนิดอยู่ในอเมริกากลาง มีเขตแพร่กระจายตั้งแต่ทางตอนใต้ของฟลอริดาจนถึงพื้นที่ตอนเหนือของอาร์เจนตินา ระบาดไปทั่วเขตร้อนของโลกทุกทวีป ยกเว้นการระบาดเข้าไปในทวีปออสเตรเลียซึ่งเพิ่งจะพบเพียงเล็กน้อยในช่วงเวลาภายใน 10 ปีที่ผ่านมา
ลักษณะของพืช

สาบเสือ เป็นไม้ล้มลุก แตกกิ่งก้านสาขามากมายจนดูเป็นทรงพุ่ม ลำต้นและกิ่งก้านปกคลุม ด้วยขนอ่อนนุ่ม ก้านและใบเมื่อขยี้จะมีกลิ่นแรงคล้ายสาบเสือ มีลำต้น สูง 1-2 เมตร ใบเดี่ยวออกจากลำต้น ที่ข้อ แบบตรงกันข้าม รูปรีค่อนข้างเป็นสามเหลี่ยมขอบใบ หยัก ปลายใบแหลม ฐานใบกว้าง เรียวสอบเข้าหากัน สีเขียวอ่อน เส้นใบเห็นชัดเจน 3 เส้น มีขนปกคลุม ผิวใบทั้งสองด้าน ดอกเป็นช่อ สีขาวหรือฟ้าอมม่วง ดอกย่อย 10-35 ดอก ดอกวงนอกบานก่อน กลีบดอก หลอมรวมกันเป็นหลอด ผลขนาดเล็ก รูปร่างเป็น ห้า เหลี่ยมสีน้ำตาลหรือดำ มีหนามแข็งบนเส้นของผล ส่วน ปลายผลมีขนสีขาว ช่วยพยุงให้ผลและเมล็ดปลิวตามลม
สรรพคุณ

สาบเสือมีสรรพคุณทางยามากมายทั้งจากต้น ใบ ดอก ซึ่งสามารถจำแนกได้ดังนี้
สรรพคุณ > ต้น

เป็นยาแก้ ปวดท้อง ท้องขึ้น ท้องเฟ้อ แก้บวม ดูดหนอง
สรรพคุณ > ใบ

ใบของสาบเสือมีสารสำคัญคือ กรดอะนิสิก และฟลาโวนอยด์หลายชนิด เช่น ไอโซซากูรานิติน และโอโดราติน นอกจากนี้ยังมีสารพวกน้ำมันหอมระเหย ซึ่งประกอบไปด้วยสารยูพาทอล คูมาริน โดยสารสำคัญเหล่านี้จะไปออกฤทธิ์ที่ผนังเส้นเลือดทำให้เส้นเลือดหดตัว และนอกจากนี้ยังมีฤทธิ์ไปกระตุ้นสารที่ทำให้เลือดแข็งตัวได้เร็วขึ้น ทำให้สามารถห้ามเลือดได้ ใช้เป็นยารักษาแผลสด สมานแผล ถอนพิษแก้อักเสบ แก้พิษน้ำเหลือง แก้ตาฟาง แก้ตาแฉะ แก้ริดสีดวงทวารหนัก รักษาแผลเปื่อย และแผลจากปลิงดูดเลือดได้ ชาวโอรังอัซลีในรัฐเปรัก ประเทศมาเลเซียใช้ยาต้มที่ใส่ใบใช้เป็นยาขับปัสสาวะ
ใบสาบเสือ ยังมีฤทธิ์ในการกำจัดปลวก ไล่แมลง
สรรพคุณ > ดอก

เป็นยาแก้ร้อนใน กระหายน้ำ ชูกำลัง แก้อ่อนเพลีย บำรุงหัวใจ แก้ไข้
สรรพคุณ > ทั้งต้น

เป็นยาแก้บาดทะยัก และซอยที่แผล
การแพร่กระจาย

ขึ้นทั่วไปทั้งในสภาพดินชื้นหรือ แห้ง แพร่กระจายในแหล่งปลูกพืชยืนต้นและที่รกร้าง ว่างเปล่า และตามที่มีแสงแดดมากๆ ขยายพันธุ์ด้วยเมล็ด
ชนิดพันธุ์ต่างถิ่นที่รุกราน

สาบเสือเป็นพืชต่างถิ่นรุกราน (Alien invasive species) ที่สร้างความเสียหายแก่ระบบนิเวศธรรมชาติ และเป็น 1 ใน 100 ชนิดพันธุ์ต่างถิ่นรุกรานถิ่นที่อยู่อาศัยเดิมของโลก ตามคู่มือ Global Invasive Species Database (GISD) ที่จัดทำขึ้นโดย IUCN (International Union for Conservation of Nature) เนื่องจากสามารถขยายพันธุ์ได้ดีและเจริญเติบโตได้ดีในพื้นที่โล่ง โดยส่วนใหญ่จะขึ้นปกคลุมเป็นพื้นที่กว้างขวาง ทำให้พืชชนิดอื่นขึ้นได้ยาก รวมทั้งพืชเบิกนำ (Pioneer species) ซึ่งส่งผลทำให้ระบบนิเวศในพื้นที่เปลี่ยนแปลงไป และมีผลทำให้เกิดการสูญเสียความหลากหลายทางชีวภาพ บริเวณพื้นที่ป่าที่ถูกบุกรุกพบได้ทั่วประเทศไทย ระบาดทั่วไปในพื้นที่ราบจนถึงพื้นที่สูงถึง 800 เมตรจากระดับน้ำทะเล เก็บถาวร 2016-08-18 ที่ เวย์แบ็กแมชชีน[ลิงก์เสีย]
ดูเพิ่ม

สาบแร้งสาบกา สาบเสือมีให้เห็นในรัฐชาน ประเทศพม่า มีชื่อเรียกอีกอย่างว่า คาพัง มีสรรพคุณห้ามเลือด นำมาตำให้ช้ำแล้วนำไปประคบแผลสดหรือห้ามเลือดกำเดา เป็นสมุนไพรที่หาได้ง่ายในรัฐ
แหล่งข้อมูลอื่น

ข้อมูลที่เกี่ยวข้องกับ Chromolaena odorata ที่วิกิสปีชีส์
ดอกของสาบเสือ
เมล็ดสาบเสือแก่ สามารถลอยไปตามลมได้
เมล็ดสาบเสือ
สาบเสือ (bitter bush, Siam weed, devil weed)
สโมสรฟุตบอลทอตนัมฮอตสเปอร์ในฤดูกาล 2022–23

ฤดูกาล 2022–23 เป็นฤดูกาลที่ 31 ของ ทอตนัมฮอตสเปอร์ ใน พรีเมียร์ลีก, ฤดูกาลที่ 45 ติดต่อกันในดิวิชันสูงสุดของระบบลีกฟุตบอลอังกฤษ และเป็นฤดูกาลที่ 117 ที่ดำรงอยู่. หลังจากจบอันดับที่ 4 ใน พรีเมียร์ลีก ฤดูกาล 2021–22, ทอตนัมได้เข้ารอบสำหรับ รอบแบ่งกลุ่ม ของ ยูฟ่าแชมเปียนส์ลีก ฤดูกาล 2022–23. ฤดูกาลนี้เป็นฤดูกาลแรกของ อันโตนีโอ กอนเต ในการรับงานคุมทีมเต็มตัวให้กับสโมสร.
รายชื่อผู้เล่น

| หมายเลขเสื้อ> ผู้รักษาประตู | ชื่อ> ผู้รักษาประตู | สัญชาติ> ผู้รักษาประตู | ตำแหน่ง> ผู้รักษาประตู | วันเดิอนปีที่เกิด (อายุ)> ผู้รักษาประตู |
| --- | --- | --- | --- | --- |
| 1 | อูว์โก โยริส (C) |  | GK |  (1986-12-26) 26 ธันวาคม ค.ศ. 1986 (38 ปี) |
| 20 | เฟรเซอร์ ฟอร์สเตอร์ |  | GK |  (1988-03-17) 17 มีนาคม ค.ศ. 1988 (36 ปี) |
| 40 | แบรนดอน ออสติน |  | GK |  (1999-01-07) 7 มกราคม ค.ศ. 1999 (26 ปี) |
กองหลัง
| 2 | แมตต์ ดอเฮอร์ตี |  | RB / RWB |  (1992-01-16) 16 มกราคม ค.ศ. 1992 (33 ปี) |
| 3 | เซร์ฆิโอ เรกิลอน |  | LB / LWB |  (1996-12-16) 16 ธันวาคม ค.ศ. 1996 (28 ปี) |
| 6 | ดาบินซอน ซันเชซ |  | CB |  (1996-06-12) 12 มิถุนายน ค.ศ. 1996 (28 ปี) |
| 12 | อีเมร์ซง รูยัล |  | RB / RWB |  (1999-01-14) 14 มกราคม ค.ศ. 1999 (26 ปี) |
| 14 | โจ รอดอน |  | CB |  (1997-10-22) 22 ตุลาคม ค.ศ. 1997 (27 ปี) |
| 15 | เอริก ไดเออร์ |  | CB |  (1994-01-15) 15 มกราคม ค.ศ. 1994 (31 ปี) |
| 17 | กริสเตียน โรเมโร |  | CB |  (1998-04-27) 27 เมษายน ค.ศ. 1998 (26 ปี) |
| 19 | ไรอัน เซสเซยง |  | LB / LWB |  (2000-05-18) 18 พฤษภาคม ค.ศ. 2000 (24 ปี) |
| 25 | จาเฟ็ต ทังแกงกา |  | RB / CB |  (1999-03-31) 31 มีนาคม ค.ศ. 1999 (25 ปี) |
| 33 | เบน เดวีส์ |  | LB / CB |  (1993-04-24) 24 เมษายน ค.ศ. 1993 (31 ปี) |
| – | เกลม็อง ล็องแกล |  | CB |  (1995-06-17) 17 มิถุนายน ค.ศ. 1995 (29 ปี) |
กองกลาง
| 4 | โอลิเวอร์ สกิปป์ |  | DM / CM |  (2000-09-16) 16 กันยายน ค.ศ. 2000 (24 ปี) |
| 5 | พีแยร์-เอมิล ฮอยปีแยร์ |  | DM / CM |  (1995-08-05) 5 สิงหาคม ค.ศ. 1995 (29 ปี) |
| 8 | แฮร์รี วิงส์ |  | CM / DM |  (1996-02-02) 2 กุมภาพันธ์ ค.ศ. 1996 (29 ปี) |
| 18 | โยบานิ โล เซลโซ |  | CM / AM |  (1996-04-09) 9 เมษายน ค.ศ. 1996 (28 ปี) |
| 22 | อิวัน เปริชิช |  | LWB / LW |  (1989-02-02) 2 กุมภาพันธ์ ค.ศ. 1989 (36 ปี) |
| 28 | ต็องกี อึนดอมเบเล |  | AM / CM |  (1996-12-28) 28 ธันวาคม ค.ศ. 1996 (28 ปี) |
| 29 | ปาเป มาตาร์ ซาร์ |  | CM |  (2002-09-14) 14 กันยายน ค.ศ. 2002 (22 ปี) |
| 30 | โรดริโก เบนตังกูร์ |  | DM / CM |  (1997-06-25) 25 มิถุนายน ค.ศ. 1997 (27 ปี) |
| 38 | อิฟส์ บิสซูมา |  | CM / DM |  (1996-08-30) 30 สิงหาคม ค.ศ. 1996 (28 ปี) |
กองหน้า
| 7 | ซน ฮึง-มิน |  | LW / ST / RW / SS |  (1992-07-08) 8 กรกฎาคม ค.ศ. 1992 (32 ปี) |
| 9 | รีชาร์ลีซง |  | FW |  (1997-04-10) 10 เมษายน ค.ศ. 1997 (27 ปี) |
| 10 | แฮร์รี เคน (VC) |  | ST / SS |  (1993-07-28) 28 กรกฎาคม ค.ศ. 1993 (31 ปี) |
| 11 | บรายัน ฆิล |  | LW / RW / AM |  (2001-02-11) 11 กุมภาพันธ์ ค.ศ. 2001 (23 ปี) |
| 21 | เดยัน กูลูเชฟสกี |  | RW / LW |  (2000-04-25) 25 เมษายน ค.ศ. 2000 (24 ปี) |
| 27 | ลูกัส โมรา |  | RW / LW / SS |  (1992-08-13) 13 สิงหาคม ค.ศ. 1992 (32 ปี) |
ปล่อยยืมตัว
| 41 | อัลฟี ไวท์แมน |  | GK |  (1998-10-02) 2 ตุลาคม ค.ศ. 1998 (26 ปี) |
ปรับปรุงข้อมูลล่าสุด: 13 กรกฎาคม ค.ศ. 2022

อ้างอิง: tottenhamhotspur.com, premierleague.com
การซื้อ-ขายนักเตะ > ปล่อยตัว

| วันที่ปล่อยตัว | ตำแหน่ง | สัญชาติ | ชื่อ | ย้ายไป | หมายเหตุ | อ้างอิง |
| --- | --- | --- | --- | --- | --- | --- |
| 2 มิถุนายน 2022 | LW |  | เจ'นีล เบนเนตต์ |  | หมดสัญญา |  |
| 2 มิถุนายน 2022 | CM |  | เจซ เดวีส์ |  | หมดสัญญา |  |
| 2 มิถุนายน 2022 | LB |  | จอร์แดน แฮคเกตต์ |  นิวคาสเซิลยูไนเต็ด | หมดสัญญา |  |
| 2 มิถุนายน 2022 | CM |  | คาลอน เฮย์สแมน |  | หมดสัญญา |  |
| 2 มิถุนายน 2022 | GK |  | คัคเปอร์ คูรียลอวิคซ์ |  | หมดสัญญา |  |
| 2 มิถุนายน 2022 | GK |  | ติโมเตเอ โล-ตูตาลา |  | หมดสัญญา |  |
| 2 มิถุนายน 2022 | LB |  | เดอร์มี ลูซาลา |  คอเวนทรีซิตี | หมดสัญญา |  |
| 2 มิถุนายน 2022 | GK |  | จอช โอลูวาเยมี |  | หมดสัญญา |  |
| 2 มิถุนายน 2022 | CB |  | โทบี โอโมเล |  ครอว์ลีย์ทาวน์ | หมดสัญญา |  |
| 2 มิถุนายน 2022 | GK |  | อิซัค ซอลเบิร์ก |  | หมดสัญญา |  |
| 2 มิถุนายน 2022 | RB |  | เรนัลโด ตอร์ราจ |  | หมดสัญญา |  |
| 2 มิถุนายน 2022 | CM |  | โอลิเวอร์ เทอร์เนอร์ |  | หมดสัญญา |  |
หมายเหตุ: ผู้เล่นจะเข้าร่วมสโมสรอื่นๆ หลังจากถูกปล่อยตัวหรือสิ้นสุดจากสัญญาของพวกเขา. สโมสรด้านล่างนี้เท่านั้นคือถูกกล่าวถึงเมื่อสโมสรนั้นเซ็นสัญญากับผู้เล่นในช่วงตลาดซื้อขายนักเตะรอบเดียวกัน.
การซื้อ-ขายนักเตะ > ยืมตัวเข้า

| วันที่เริ่มต้น | ตำแหน่ง | สัญชาติ | ชื่อ | ย้ายมาจาก | วันที่สิ้นสุด | อ้างอิง |
| --- | --- | --- | --- | --- | --- | --- |
| 6 สิงหาคม 2021 | CB |  | กริสเตียน โรเมโร |  อาตาลันตา | จบฤดูกาล |  |
| 31 มกราคม 2022 | RW |  | เดยัน กูลูเชฟสกี |  ยูเวนตุส | จบฤดูกาล |  |
| 8 กรกฎาคม 2022 | CB |  | เกลม็อง ล็องแกล |  บาร์เซโลนา | จบฤดูกาล |  |
การซื้อ-ขายนักเตะ > ยืมตัวออก

| วันที่เริ่มต้น | ตำแหน่ง | สัญชาติ | ชื่อ | ย้ายไป | วันที่สิ้นสุด | อ้างอิง |
| --- | --- | --- | --- | --- | --- | --- |
| 10 กุมภาพันธ์ ค.ศ. 2022 | GK |  | แอลฟี ไวต์แมน |  เดเกอร์ฟอร์ส | ธันวาคม ค.ศ. 2022 |  |